Kombinácia AD a výživového doplnku
17-ročný syn užíva Sertralin a Sulpirid. Môže súčasne s týmito liekmi denne užívať výťažok z rimbaby vo forme výživových doplnkov? Kvôli častým migrénam chce vyskúšať účinnú látku rimbaby - partenolid. Užíva ju už niekoľko týždňov a pomáha mu, len si nie sme istí kontraindikáciami s antidepresívami.
Dobrý deň,
ďakujeme Vám za otázku.
Výživové doplnky s obsahom rimbaby sú potraviny, ktoré nepodliehajú klinickému skušaniu, a preto sa u nich nerealizujú interakčné skúšky. Prípadné interakcie so Sertralinom a Sulpiridom, preto nemusia byť zachytené.
Prajem Vám všetko dobré.
S pozdravom
PharmDr. Lenka Čorbová.